रेल मंत्रालय
भारत गौरव डीलक्स एसी टूरिस्ट ट्रेन को "गर्वी गुजरात" यात्रा के लिए दिल्ली सफदरजंग रेलवे स्टेशन से झंडी दिखाकर रवाना किया गया
ट्रेन को श्री अश्विनी वैष्णव ने श्री परूषोत्तम रूपाला, श्रीमती दर्शना विक्रम जरदोश और श्री देवुसिंह चौहान के साथ झंडी दिखाकर रवाना किया
भारत और दुनिया के लोगों के समक्ष भारत की समृद्ध सांस्कृतिक विरासत और शानदार ऐतिहासिक स्थानों को प्रदर्शित करने की माननीय प्रधान मंत्री श्री नरेन्द्र मोदी जी की सोच को साकार करने के लिए 23 नवंबर 2021 को भारत गौरव नीति की शुरूआत की गई थी
अब तक 16 भारत गौरव सर्किट स्थापित किए जा चुके हैं और यह गर्वी गुजरात यात्रा 17वां सर्किट है जो भारत सरकार की "एक भारत श्रेष्ठ भारत" योजना की तर्ज पर जीवंत गुजरात की विरासत को प्रदर्शित करेगा
- अत्याधुनिक भारत गौरव डीलक्स एसी टूरिस्ट ट्रेन वातानुकूलित प्रथम श्रेणी और वातानुकूलित द्वितीय श्रेणी के साथ 8 दिनों के सभी सुविधाओं से पूर्ण टूर के लिए संचालित होगी
- टूरिस्ट ट्रेन में 4 वातानुकूलित प्रथम श्रेणी कोच, 2 वातानुकूलित द्वितीय श्रेणी कोच, एक पूर्ण सुसज्जित पेंट्री कार और दो रेल रेस्तरां शामिल हैं। इसमें 156 पर्यटक सवार हो सकते हैं
- गुजरात के प्रमुख तीर्थ और विरासत स्थल यानी स्टैच्यू ऑफ यूनिटी, चंपानेर, सोमनाथ, द्वारका, नागेश्वर, बेट द्वारका, अहमदाबाद, मोढेरा और पाटन की यात्रा इस टूर के प्रमुख आकर्षण होंगे
- पर्यटक गुरुग्राम, रेवाड़ी, रींगस, फुलेरा और अजमेर रेलवे स्टेशनों पर भी इस पर्यटक ट्रेन में चढ़/उतर सकते हैं
भारत गौरव डीलक्स एसी टूरिस्ट ट्रेन को आज दिल्ली सफदरजंग रेलवे स्टेशन से "गर्वी गुजरात" यात्रा के लिए रेल, संचार और इलेक्ट्रॉनिक्स एवं सूचना प्रौद्योगिकी मंत्री श्री अश्विनी वैष्णव, केंद्रीय मत्स्यपालन, पशुपालन और डेयरी मंत्री श्री परूषोत्तम रूपाला, केंद्रीय वस्त्र एवं रेल राज्य मंत्री श्रीमती दर्शना विक्रम जरदोश और संचार राज्य मंत्री श्री देवुसिंह चौहान ने हरी झंडी दिखाकर रवाना किया । इस अवसर पर विभिन्न मंत्रालयों और आईआरसीटीसी के वरिष्ठ अधिकारी उपस्थित थे। रेल मंत्रालय के अधीन सार्वजनिक क्षेत्र का उपक्रम आईआरसीटीसी लिमिटेड इस ट्रेन को चला रहा है।
भारत गौरव नीति 23 नवंबर 2021 को माननीय प्रधान मंत्री श्री नरेन्द्र मोदी की भारत और दुनिया के लोगों के सामने भारत की समृद्ध सांस्कृतिक विरासत और शानदार ऐतिहासिक स्थानों को प्रदर्शित करने की सोच को साकार करने के लिए शुरू की गई थी। भारत की विशाल पर्यटन क्षमता का दोहन करने के लिए पर्यटक सर्किटों को विकसित करने/पहचानने और विषय आधारित ट्रेनों को चलाने के लिए पर्यटन क्षेत्र के जानकारों की क्षमताओं का लाभ उठाया जा रहा है।
अब तक 16 भारत गौरव सर्किट स्थापित किए जा चुके हैं और जीवंत गुजरात की विरासत का प्रदर्शन करने के लिए यह गर्वी गुजरात यात्रा भारत सरकार की "एक भारत श्रेष्ठ भारत" योजना की तर्ज पर बनाया गया 17वां सर्किट है। इस आधार पर 10 और सर्किट बनने जा रहे हैं
आईआरसीटीसी द्वारा संचालित इस विशेष पर्यटक ट्रेन में 156 पर्यटक सवार हो सकते हैं। यह आज दिल्ली सफदरजंग रेलवे स्टेशन से 8 दिन के दौरे पर रवाना हुई। पर्यटकों की सुविधा के लिए गुरुग्राम, रेवाड़ी, रींगस, फुलेरा और अजमेर रेलवे स्टेशनों पर ट्रेन में चढ़ने और उतरने की सुविधा प्रदान की गई है।
महान स्वतंत्रता सेनानी सरदार वल्लभ भाई पटेल के जीवन पर आधारित भारत सरकार की योजना "एक भारत श्रेष्ठ भारत" की तर्ज पर इस ट्रेन के टूर पैकेज को डिजाइन किया गया। इस ट्रेन की पर्यटन यात्रा में पहला ठहराव केवड़िया में रखा गया है जहां स्टैच्यू ऑफ यूनिटी आकर्षण का केंद्र होगी। ट्रेन 8 दिनों की यात्रा के दौरान लगभग 3500 किलोमीटर की दूरी तय करेगी।
विश्व की सबसे ऊंची मूर्ति - स्टैच्यू ऑफ यूनिटी, चंपानेर पुरातात्विक पार्क जो यूनेस्को की विश्व धरोहर स्थल है, अडालज की बावड़ी, अहमदाबाद में अक्षरधाम मंदिर, साबरमती आश्रम, मोढेरा सूर्य मंदिर और रानी की वाव, पाटन में स्थित एक अन्य यूनेस्को स्थल, इस यात्रा कार्यक्रम में शामिल प्रमुख विरासत खजाने हैं। इसके अलावा, सोमनाथ ज्योतिर्लिंग, नागेश्वर ज्योतिर्लिंग, द्वारकाधीश मंदिर और बेट द्वारका जैसे धार्मिक स्थल की यात्रा 8 दिन के टूर में शामिल हैं। टूर में दो रात्रि प्रवास होटलों में होंगे जो कि केवड़िया और अहमदाबाद में एक-एक दिन का होगा,जबकि सोमनाथ और द्वारका के स्थानों की यात्रा उस वक्त होगी जब ट्रेन यहां दिन के लिए रुकेगी।
अत्याधुनिक डीलक्स एसी टूरिस्ट ट्रेन में भोजन के लिए दो शानदार रेस्तरां, एक आधुनिक किचन, कोच में शावर क्यूबिकल, सेंसर आधारित वॉशरूम फंक्शन, फुट मसाजर सहित कई विशेषताएं शामिल हैं। पूरी तरह से वातानुकूलित ट्रेन दो प्रकार की आवास सुविधा प्रथम वातानुकूलित और द्वितीय वातानुकूलित प्रदान करती है। ट्रेन में प्रत्येक कोच की सुरक्षा को बढ़ाने के लिए सीसीटीवी कैमरे और सुरक्षा गार्ड हैं और पूरी ट्रेन में इंफोटेनमेंट सिस्टम भी लगाया गया है।
भारत गौरव टूरिस्ट ट्रेन की शुरुआत घरेलू पर्यटन को बढ़ावा देने के लिए भारत सरकार की पहल “देखो अपना देश” के अनुरूप है। यात्रा के लिए किराए की दरें द्वितीय श्रेणी वातानुकूलित के लिए प्रति व्यक्ति 52250 रुपये से शुरू होकर, प्रथम श्रेणी वातानुकूलित  के लिए प्रति व्यक्ति 67140 रुपये और प्रथम श्रेणी वातानुकूलित  के लिए प्रति व्यक्ति 77400 रुपये तक है, जिसमें आईआरसीटीसी टूरिस्ट ट्रेन का आठ दिनों का संपूर्ण यात्रा पैकेज होगा और कीमतों में संबंधित श्रेणी में यात्रा, एसी होटलों में रात्रि विश्राम, सभी भोजन , बस के द्वारा दर्शनीय स्थलों की यात्रा और आना जाना, यात्रा बीमा और गाइड की सेवा शामिल होगी. स्वास्थ्य संबंधी सभी आवश्यक एहतियाती उपायों का ध्यान रखा जाएगा और आईआरसीटीसी मेहमानों को एक सुरक्षित एवं यादगार अनुभव प्रदान करने का प्रयास करेगी।
अनुलग्नक 'ए'
अनुलग्नक 'ए' - जारी 16 भारत गौरव सर्किटों की सूची
|
|
#
|
|
सर्किट
|
|
1
|
|
शिरडी साईं मंदिर यात्रा
|
|
2
|
|
श्री रामायण यात्रा
|
|
3
|
|
दिव्य काशी - आदि अमावस्या यात्रा
|
|
4
|
|
ओणम हॉलिडे स्पेशल
|
|
5
|
|
महालया अमावस्या स्पेशल
|
|
6
|
|
फ्रंटियर हॉलिडे स्पेशल
|
|
7
|
|
कोयम्बटूर-कुंभकोणम - कोयम्बटूर
|
|
8
|
|
कर्नाटक भारत गौरव काशी दर्शन
|
|
9
|
|
संपूर्ण यात्रा
|
|
10
|
|
श्री जगन्नाथ यात्रा
|
|
11
|
|
5 ज्योतिर्लिंग यात्रा
|
|
12
|
|
शक्तिपीठ स्पेशल
|
|
13
|
|
महाशिवरात्रि स्पेशल - काशी यात्रा
|
|
14
|
|
पुरी गंगासागर यात्रा
|
|
15
|
|
श्री राम जानकी यात्रा
|
|
16
|
|
ईरोड - एर्नाकुलम - ईरोड